**Ralph Lauren** (født **Ralph Rueben Lipschitz** 14. oktober 1939 i The Bronx i New York) er en amerikansk klesdesigner.

Liv og virke
------------

### Bakgrunn

Hans foreldre var jødiske Frank og Frieda Lipschitz, som hadde innvandret fra Pinsk, nå i Belarus. Han bodde i samme nabolag som Calvin Klein, men det er usikkert om de noen gang møttes mens de bodde der.

Lauren gikk på Salanter Academy Jewish Day School, fortsatte på MTA (Marsha Stern Talmudical Academy), og etter det fikk han sin eksamen fra DeWitt Clinton High School i 1957. 

Videre gikk ferden til handelsskolen Baruch School of Business og Baruch College hvor han droppet ut etter to år. Han tjenestegjorde i den amerikanske hæren fra 1962 til 1964. 

I 1968 ble Lauren gift med Ricky Low-Beer og de fikk tre barn hvorav to sønner og en datter: Andrew Lauren, David Lauren og Dylan Lauren.

### Karriere

Ralph Lauren i 1978. Foto: Edgar de Evia 
Lauren gikk aldri på moteskole, men jobbet for Brooks Brothers. I 1967 med åpnet han en slipsforretning med økonomisk støtte fra Norman Hilton, hvor han solgte egendesignede slips med merket Polo.
Samme år kjøpte han fra Brooks Brothers rettighetene til dette nerket og gjorde seg selvstendig. Lauren konsentrerte seg deretter ikke lenger bare om slips, men utviklet komplette kleskolleksjoner for menn. I 1970 vant han *Coty Award* og begynte året etter også med samkolleksjoner.

I 1972 fikk han i oppdrag å kreere klær for filmen *The Great Gatsby*. Samme år presenterte han en kolleksjon for poloskjorter, som fikk den logoen som senere er blitt påført nesten alle Lauren-produkter.

I NBC-TV-serien *Venner for livet* jobbet Rachel Green for selskapet til Ralph Lauren. Ralph Lauren spilte seg selv i to episoder av serien.

### Juksebilder

Høsten 2009 ble Ralph Laurens kritisert for bruk av manipulerte bilder. Først ut var et bilde av modellen Filippa Hamilton, hvor både hoftene og midjen var smalere enn hodet, noe som i virkeligheten er fysisk umulig. Ralph Lauren truet først med å saksøke kritikerne, men kom senere med en beklagelse.

Ikke lenge etterpå ble det oppdaget nok et manipulert bilde, denne gangen av modellen Valentina Zelyaeva.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Ralph-Lauren, besøkt 9. oktober 2017[Hentet fra Wikidata]
2. ↑   Munzinger Personen, Munzinger IBA 00000025105, besøkt 9. oktober 2017[Hentet fra Wikidata]
3. ↑   Lauren [Lifshitz], Ralph, oppført som Ralph Lauren [Lifshitz][Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id lauren-ralph[Hentet fra Wikidata]
5. ↑  Roberts, Nigel (2008). *Belarus*. Bradt. s. 35.
6. ↑  Biographie Arkivert 10. mai 2012 hos Wayback Machine. Laurens bei whoswho.de abgerufen am 3. April 2012.
7. 1 2  «VG». Besøkt 25. oktober 2009.
8. ↑  «Kjendis.no». Arkivert fra originalen 25. oktober 2009. Besøkt 25. oktober 2009.  «Arkivert kopi». Arkivert fra originalen 25. oktober 2009. Besøkt 25. oktober 2009.

Eksterne lenker
---------------

* (en) Offisielt nettsted Rediger på Wikidata

* (en) Ralph Lauren – kategori av bilder, video eller lyd på Commons Rediger på Wikidata

* (en) Ralph Lauren – galleri av bilder, video eller lyd på Commons Rediger på Wikidata
* (en) Ralph Lauren på Internet Movie Database Rediger på Wikidata

* (en) Ralph Lauren hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NDL **·** NKC **·** CiNii **·** Munzinger (iba) **·** MusicBrainz
 |